《月》
唐代·张南史

月，月。暂盈，还缺。上虚空，生溟渤。散彩无际，

移轮不歇。桂殿入西秦，菱歌映南越。正看云雾秋卷，

莫待关山晓没。天涯地角不可寻，清光永夜何超忽。

作者简介：张南史，字季直，幽州人。好弈棋。其后折节读书，遂入诗境，以试参军。避乱，居扬州。再召，未赴而卒。代表作有《同韩侍郎秋朝使院》、《寄中书李舍人》、《殷卿宅夜宴》、《春日道中寄孟侍御》、《江北春望赠皇甫补阙》等，其中以前六首咏物诗最有特色。